Zinzino AB (publ) ostaa 13,8 prosenttia Faun Pharma AS ‑yrityksestä varmistaen jatkuvan kasvun ja kasvavan tuotetarjonnan - Viestintätoimisto Manifesto
Zinzino AB (publ) ostaa 13,8 prosenttia Faun Pharma AS ‑yrityksestä varmistaen jatkuvan kasvun ja kasvavan tuotetarjonnan
ma, maalis 09, 2015 09:52 CET
Suoramyyntiyritys Zinzino AB (publ), joka viime viikolla kertoi yli 40 prosentin kasvusta vuonna 2014, osti 13,8 prosenttia lisää norjalaisesta Faun Pharma AS:stä ja omistaa nyt yrityksestä 98,8 prosenttia.
– Koska omistamme nyt Faun Pharman lähes kokonaan, voimme tukea liiketoiminnan kasvuamme omalla tutkimuksellamme ja kasvavalla tuotetarjonnalla. Oston myötä saamme synergiaetuja kustannuspuolelle ja vahvistamme siten liiketoiminnan marginaaleja. Koska olemme joulukuusta 2014 lähtien omistaneet myös BioActive Foodsin, hallitsemme nyt koko ketjua aina tutkimuksesta ja tuotekehityksestä myyntiin ja asiakkuudenhallintaan asti, sanoo Zinzino AB:n toimitusjohtaja Dag Bergheim Pettersen.
Faun Pharma valmistaa kosmetiikka-, terveys- ja ravintolisätuotteita. Zinzinon nykyisen terveystuotevalikoiman lisäksi voimme Faun Pharman avulla kehittää sekä olemassa olevia tuotteita että aivan uusia tuotteita.
– Faun Pharma on nykyaikainen tutkimus- ja tuotantoyksikkö. Tehdas muutti kolme vuotta sitten uusiin tiloihin Norjan Vestbyssä. Uusi laitos antaa Zinzinolle mahdollisuuden tutkia, kehittää ja valmistaa uusia tuotteita tehokkaasti ja laadukkaasti, Dag Bergheim Pettersen sanoo.
Zinzinon liiketoiminnan tavoitteena on 25 prosentin vuotuinen kasvu seuraavan kolmen vuoden aikana ja laajentuminen uusille markkinoille, Saksaan ja Kanadaan, vuonna 2015. Tämä kuitenkin edellyttää, että yrityksellä on tukeva perusta.
– On tärkeää löytää jatkuvasti uusia ja tehokkaita toimintatapoja. Tavoitteemme on laajentua uusille markkinoille ja kasvattaa asiakasmäärää, joten vahvistuminen kaikilla liiketoiminnan osa-alueilla on tärkeää. Siten voimme myös tarjota asiakkaillemme paremman ja laajemman tuotetarjonnan parempaan hintaan, Dag Bergheim Pettersen sanoo.
Zinzino maksoi Faun Pharman 13,8 prosentin osuudesta 1,52 mNOK.
Faun Pharma AS perustettiin vuonna 2001, ja se toimii Vestbyssä, puolen tunnin matkan päässä Oslosta etelään. Tärkeimmät asiakkaat ovat vähittäiskauppaketju Life ja Proteinfabrikken sekä useita terveys- ja lisäravinnealan toimijoita. Katso www.faunpharma.no.
Dag Bergheim Pettersen, Zinzinon tj, puh. +47(0) 93 22 57 00
Fredrik Nielsen, Zinzinon talousjohtaja, puh. +46 (0) 707 900 174
Kuvapyynnöt: Anders Ekhammar, puh. +46 (0) 707 462 579
Zinzino AB (publ.) on yksi johtavista suoramyyntiyrityksistä. Yritys toimii Ruotsissa, Norjassa, Tanskassa, Suomessa, Virossa, Latviassa, Liettuassa, Islannissa, Färsaarilla, Puolassa, Alankomaissa ja Yhdysvalloissa. Zinzino markkinoi ja myy funktionaalisia elintarvikkeita ja kahvia. Funktionaaliset elintarvikkeet -tuotantolinja koostuu Balance-tuotteista: öljystä, pirtelöstä, testistä ja kapseleista. Kahvi-tuotantolinja koostuu espressolaitteista, kahvista, teestä ja tarvikkeista. Toimintaa leimaa korkea laatu, läheisyys asiakkaisiin ja keskittyminen aktiiviseen tuotekehitykseen. Tuotteita markkinoidaan suoramyynnin kautta. Zinzino on julkinen osakeyhtiö, joka on noteerattu Nasdaq First North -pörssissä. Yrityksellä on kuutisenkymmentä työntekijää, ja sen pääkonttori sijaitsee Göteborgissa. Yrityksellä on toimipiste myös Floridassa, Yhdysvalloissa. Zinzino omistaa myös tuotantoyritys Faun Pharma AS:n, jolla on 30 työntekijää, ja joka sijaitsee Norjan Vestbyssä Oslon ulkopuolella.
yritysosto , Zinzino , Faun Pharma AS , suoramyyntiyritys